Hrvatska gospodarska komora Sveučilište u Dubrovniku Dub Dubrovačko-neretvanska županija

Županijska komora Dubrovnik Odjel za elektrotehniku

 i računarstvo

Klasa: 900-01/16-01/40

Ur. br.: 311-22-01-17-02

Dubrovnik, 23. lipnja 2017.

Poštovani,

**pozivamo Vas na dodjelu pohvalnica i proglašenje najboljih studenata u projektu WebPoSt, koja će se održati u Rektoratu Sveučilišta, u srijedu 28. lipnja 2017., s početkom u 11 sati.**

Cilj WebPoSt projekta (web stranice poduzetnicima od studenata) je povezivanje obrazovnog sustava i realnog sektora. Sudjelovanjem u ovom projektu, studenti Odjela za elektrotehniku i računarstvo - Sveučilišta u Dubrovniku svoje teorijsko znanje primjenjuju u praksi, a poduzetnici dobivaju besplatno web stranicu za predstavljanje svog poslovanja.

Dokaz uspješnosti WebPoSt projekta, koji se provodi petu godinu za redom, je i povećani broj zainteresiranih poduzetnika koji premašuje broj studenata uključenih u projekt. Stoga je ove godine svaki student izraditi dvije web stranice, što doprinosi njihovoj praksi i iskustvu rada s klijentima.

U sklopu ovogodišnjeg poziva, izrađeno je ukupno šesnaest web stranica, a Povjerenstvo za ocjenjivanje odabralo je tri najbolje web stranice. Nakon proglašenja najboljih web stranica, svi ostali studenti dobit će pohvalnicu za sudjelovanje u Projektu.

Očekujemo Vaš dolazak, koji molimo da potvrdite na telefon 020/312-097 ili putem e-adrese: ntrojanovic@hgk.hr.

Srdačan pozdrav,

Terezina Orlić prof. dr. sc. Nikša Burum

Predsjednica ŽK Dubrovnik Rektor Sveučilišta u Dubrovniku